0281.xml
کبڈی ورلڈ کپ اورورلڈ کبڈی لیگ کی تیاریاں پنجاب سٹیڈیم میں کیمپ جاری
لاہور۔16 اکتوبر ( اے پی پی )کبڈی ورلڈ کپ اورورلڈ کبڈی لیگ کی تیاریوں کے سلسلے میں سپورٹس بورڈ پنجاب کے زیراہتمام پنجاب سٹیڈیم میں قو می کبڈی ٹیم کے مرد کھلاڑیوں کا کیمپ جمعرات کے روز بھی جاری رہا ، ، ٹرینر محمد صدیق نے انفرادی طور پر کھلاڑیوں کو ریڈ اور سٹاپ کرنے کے بارے میں اہم ٹپس دیئے،کھلاڑیوں نے کیمپ میں سخت ایکسرسائز کی ۔محمد صدیق کا کہنا تھا کہ کبڈی ورلڈکپ کی تیاری کے سلسلے میں لگائے گئے کیمپ میں کھلاڑیوں کو عالمی معیار کی ٹریننگ دی جارہی ہے اور امید ہے کہ کھلاڑی ورلڈ کپ میں بہترین پرفارمنس کا مظاہرہ کریں گے ۔انہوں نے کہاکہ پاکستان میں کبڈی کے کھیل میں بہت ٹیلنٹ ہے۔یہی وجہ ہے گزشتہ سال بھی کبڈی کے عالمی مقابلوں میں مرداور خواتین کھلاڑیوں کی کارکردگی انتہائی شاندار رہی ، جس کی وجہ سے کبڈی کے کھیل سے پاکستان کودنیا میں نئی پہچان ملی ۔ انہوں نے کہا کہ پنجاب سپورٹس بورڈ کے ڈی جی کھلاڑیوں کی ٹریننگ کا روزانہ جائزہ لیتے ہیں۔
APP
16.10.14
0281p.xml
قومی کبڈی ٹیم کا تربیتی کیمپ جاری
لاہور(سپورٹس رپورٹر) سپورٹس بورڈپنجاب کے زیر اہتمام کبڈی ورلڈ کپ اور ورلڈ کبڈی لیگ کی تیاری کیلئے پنجاب سٹیڈیم کے کھلاڑیوں کا تربیتی کیمپ جاری ہے ،جمعرات کے روز کھلاڑیوںکو سخت ورزش کرائی گئی ، فزیکل ٹرینر محمد صدیق نے کھلاڑیوں کوایکسرسائز کرائی، کیمپ میں 30کھلاڑی شریک ہیں کھلاڑیوں کو کبڈی میچز کی ویڈیوز دکھا کر کھیل کے بارے میں لیکچر دیا گیا اس موقع پرکوچ اور کھلاڑیوں میں سوال وجواب کا سیشن بھی ہوا۔
nawa-e-waqt
17.10.14